జగన్నాథ ఆలయం, కోరాపుట్

శ్రీ జగన్నాథ ఆలయం, భారతదేశంలోని ఒడిశా రాష్ట్రం కోరాపుట్ పట్టణం నడిబొడ్డున ఒక గుట్టపై నెలకొన్న ఆలయం. ఈ ఆలయాన్ని శబర శ్రీక్షేత్రం అని కూడా పిలుస్తారు, 1972లో నిర్మించబడిన ఈ ఆలయం ఆరాధన కోసం మాత్రమే కాకుండా, జగన్నాథ చైతన్యం కోసం బహుళార్ధసాధక ప్రాంతంగా ప్రసిద్ధి చెందింది. పూరీ జగన్నాథ దేవాలయంనకు భిన్నంగా, గిరిజనుల సంప్రదాయాలను ప్రతిబింబిస్తుంది, ఇక్కడ గిరిజన పూజారులు పూజలు నిర్వహిస్తారు. రథయాత్రలో కూడా గిరిజన సంప్రదాయాలు కనిపిస్తాయి.

 విశిష్టత 
కోరాపుట్ స్థానిక తెగలైన శబరులచే నిర్మించబడి, వారి సంస్కృతి, విశ్వాసాలతో ముడిపడి ఉండడం వల్ల దీనికి శబర శ్రీక్షేత్రం అని పేరు వచ్చింది. తూర్పు కనుమల కొండల మధ్యన నెలకొన్న జగన్నాథ ఆలయం గిరిజన సంస్కృతి నుండి ఉద్భవించింది, దీనికి ఏ మతం, కులం పట్ల వ్యతిరేకత లేదు. ఇక్కడ ప్రతి ఒక్కరికీ ఉచిత ప్రవేశం ఉంది, ఇది గిరిజన సాంప్రదాయంతో కూడిన జగన్నాథ చైతన్యం, భావన కలుగుతుంది.

 ప్రయాణ మార్గాలు 
కోరాపుట్ రాష్ట్రంలోని ఇతర ప్రాంతాలతో పాటు పొరుగు రాష్ట్రాలలోని ప్రధాన నగరాలతో రైలు, రోడ్డు సౌకర్యాలున్నాయి. జాతీయ రహదారి నంబరు 26 (43), పట్టణం గుండా వెళుతుంది. ఇది ఈ పట్టణాన్ని ఛత్తీస్‌గఢ్ రాష్ట్రంలోని రాయ్‌పూర్, ఆంధ్రప్రదేశ్‌ లోని విశాఖపట్నం లతో కలుపుతుంది. విశాఖపట్నం. విజయనగరం నుండి కోరాపుట్ కు బస్సు సౌకర్యం ఉంది. జైపూర్, జగదల్‌పూర్, ఉమర్‌కోట్ మొదలైన ప్రాంతాలకు వెళ్లే బస్సులు కూడా కోరాపుట్ మీదుగా వెళ్తాయి.

కోరాపుట్ రైల్వే స్టేషను నుండి కోరాపుట్‌ను రాయగడ, విశాఖపట్నం, బెర్హంపూర్, జగదల్పూర్, హౌరా, భువనేశ్వర్, రూర్కెలా, రాయ్‌పూర్ లకు రైలు సౌకర్యం ఉంది.

 ఇవి కూడా చూడండి 

 జగన్నాథ స్వామి
 రథోత్సవం
 అనంత వాసుదేవ ఆలయం
 దేవదాసి

 గ్యాలరీ 

 మూలాలు 

వర్గం:Coordinates on Wikidata
వర్గం:ఒడిశా నగరాలు పట్టణాలు
వర్గం:ఒడిశా పుణ్యక్షేత్రాలు
వర్గం:ఒడిశా పర్యాటక ప్రదేశాలు
వర్గం:విష్ణు దేవాలయాలు
వర్గం:హిందూ దేవాలయాలు
వర్గం:దేవాలయాలు
వర్గం:వైష్ణవ దివ్యక్షేత్రాలు
వర్గం:జగన్నాథస్వామి దేవాలయాలు